**Sirtex Medical Limited** (סירטקס) היא חברת אביזרים רפואיים שבסיסה באוסטרליה, המספקת טיפול רדיואקטיבי לסרטן הכבד שאינו ניתן לניתוח, הנקרא מיקרוספירות SIR-Spheres. בראש החברה עומד כיום[דרושה הבהרה] מר גילמן וונג, שזכה בתואר מנכ"ל השנה לשנת 2012 של כתב העת CEO Magazine. החברה הוקמה בשנת 1991.

כיצד פועלות המיקרוספירות SIR-Spheres
------------------------------------

כאשר משתמשים במיקרוספירות SIR-Spheres (סירספרס) לטיפול בסרטן הכבד, הטיפול נקרא "טיפול קרינתי פנימי וממוקד לכבד", או בראשי תיבות באנגלית SIRT. זוהי אפשרות טיפול חדשה יחסית לאנשים הסובלים מסרטן כבד שאינו ניתן לניתוח SIR-Spheres הן כדוריות רדיואקטיביות קטנטנות, גודלן כשליש מרוחבה של שערת אדם, והן מוזרקות לתוך הגידול שבכבד.

איך משתמשים בהן
---------------

למיקרוספירות הרדיואקטיביות זמן מחצית חיים של כ-64 שעות. הטיפול ניתן על ידי רדיולוג פולשני המתמחה בטיפולים ממוקדים בפולשנות מזערית. ההליך מתבצע בדרך כלל בהרדמה מקומית. חתך קטן נעשה במפשעתו של החולה וצנתר גמיש מונחה לתוך הכבד במעלה עורק הירך שברגל עד אתרי הגידול. הצנתר נע דרך עורק הכבד וממוקם על ידי הרדיולוג הפולשני כך שיתאפשר עירוי של מיקרוספירות SIR-Spheres לאתר הגידולים. עירוי המיקרוספירות נמשך כ-15 דקות, וההליך כולו נמשך כשעה. רוב המטופלים משתחררים בתוך 24 שעות.

הבעיה הרפואית
-------------

### סרטן כבד ראשוני

סרטן כבד ראשוני או קרצינומה של תאי הכבד (HCC) היא הצורה השכיחה ביותר של סרטן הכבד והיא אחראית לכ-90% מגידולי הכבד הממאירים במבוגרים. סרטן כבד הוא הסרטן השישי בשכיחותו בעולם וסיבת המוות השלישית לתמותה מסרטן בעולם. יותר מ-600,000 מקרים של סרטן כבד מאובחנים מדי שנה בעולם. מספר זה כולל כ-19,000 מקרים בארצות הברית, 54,000 באירופה ו-390,000 בסין, קוריאה ויפן. ההיארעות של קרצינומה של תאי הכבד (HCC) עולה בשל שיעורים עולים של זיהום כרוני בדלקת כבד מסוג B ודלקת כבד מסוג C באסיה. גורמי סיכון אחרים כוללים העמסת יתר של ברזל, שחמת כבד בגלל אלכוהול ומספר הפרעות מולדות. שיעורי שרידות של חמש שנים לחולי סרטן הכבד נחשבים לנמוכים לעומת סוגי סרטן אחרים.

### סרטן המעי הגס

סרטן המעי הגס (CRC) הוא סיבת המוות השלישית בשכיחותה לתמותה הקשורה לסרטן בעולם המערבי. מעריכים שמחלה זו מאובחנת אצל 1.6 מיליון איש בעולם מדי שנה. אצל כ-50% מחולי סרטן המעי הגס (CRC) מתגלות גרורות בכבד. סרטן המעי הגס הגרורתי (mCRC) הוא בדיוק סוג הסרטן שלמטרת הטיפול בו, פיתחה חברת Sirtex את המיקרוספירות SIR-Spheres. ההערכה היא שבקרב 30-40% מן החולים המתקדמים, הכבד הוא אתר ההתפשטות היחיד.

באבחנה הראשונית, ל-20–25% מן החולים יהיו גרורות בכבד הניתנות לאיתור קליני, ועד 50% מכל החולים יפתחו גרורות בכבד לאחר כריתת הגידול הראשוני בתוך שלוש שנות מעקב. מתוך חולים אלה עם מחלת כבד גרורתית, כ-25% בממוצע יתאימו לניתוח כריתה של הגידול בכבד, שהוא הריפוי הפוטנציאלי היחיד הזמין לחולים. השאר מתאימים לצורות טיפול חליפיות, כמו כימותרפיה וטכנולוגיות אחרות, ובכללן מיקרוספירות SIR-Spheres.

מחקר ופיתוח
-----------

Sirtex (סירטקס) חוקרת כיום דרכים חדשות לטיפול בצורות אחרות של סרטן בעזרת טכנולוגיית SIR-Spheres. המחקר נערך באוניברסיטה הלאומית של אוסטרליה (ANU) ובמוסדות נוספים בארצות הברית ובאירופה. Sirtex מפתחת גם טכנולוגיה חדשה במטרה לשפר את הטיפול בחולי סרטן ואת שרידותם. כיום מתרכז מחקר זה בשלושת התחומים הבאים:

1. "היפרתרמיה ממוקדת" - ההכנות למחקרים טרום-קליניים החלו בשנת 2009 באוניברסיטה הלאומית של אוסטרליה בקנברה, באוניברסיטת סידני ובמוסדות אחרים. המטרה היא לקבוע אם חימום הגידול יגדיל את היעילות של SIR-Spheres.
2. "מיקרוספירות חלולות" - חברת Sirtex (סירטקס) היא היחידה בעולם המחזיקה בזכויות לטכנולוגיה של מיקרוספירות חלולות ומתכלות, פרי פיתוח של אוניברסיטת ניו סאות ויילס (UNSW) האוסטרלית. החברה חוקרת אם אפשר להשתמש במיקרוספירות חלולות להעברת מגוון חומרים טיפוליים, בכללם תרופות כימותרפיות.
3. "טכנולוגיית רדיופרוטקטור" - Sirtex ומרכז חקר הסרטן ע"ש פיטר מק'קלום במלבורן פיתחו תרכובת המגנה על עור בריא מן ההשפעות המזיקות של חשיפות לקרינה. בכך טמונה תועלת פוטנציאלית למגוון רחב של חולי סרטן. הטכנולוגיה עשויה גם להרחיב את מספר החולים היכולים לקבל טיפול במיקרוספירות SIR-Spheres. היא גם עשויה לסייע בהגנה על חולים עם סרטן ראש, שד או צוואר מקרינת אלומה חיצונית בזמן הטיפול.

תוצאות המחקר האחרון והמקיף ביותר עד כה שהעריך את SIRT בגרורות בכבד הנובעות מסרטן המעי הגס הוצגו בכנס ASCO בשנת 2012, ASCO-GI 2013, ו-ASCO 2014. חלקי המשנה השונים של מחקר MORE בראשותו של Andrew S. Kennedy M.D, המשמש רופא ראשי במכוןRadiation Oncology Sarah Cannon Research Institute בנשוויל, טנסי, הוכיחו בטיחות ויעילות גם בקרב קשישים. מקבץ הנתונים האחרון שהוצג בכנס ASCO בשנת 2014 הוכיח את היכולות לנבא את הצלחת SIRT תוך שימוש בבדיקות מעבדה סטנדרטיות לפני הטיפול.

בנוסף, מחקר SIRFLOX (סירפלוקס) שהוא מחקר כלל-עולמי, סיים את גיוס החולים בשנת 2013 והוא יעריך את מיקרוספירות SIR-Spheres כקו טיפול ראשון לגרורות סרטן המעי הגס.

ראו גם
------

* מיקרוספירות
* טיפול קרינתי פנימי וממוקד

קישורים חיצוניים
----------------

* 

* אתר האינטרנט הרשמי של סירטקס

* אתר האינטרנט הרשמי של סירטקס

הערות שוליים
------------

1. ↑  "SIR-Spheres Microspheres Featured at the 2008 Society of Nuclear Medicine Annual Meeting - Drugs.com MedNews". Drugs.com. נבדק ב-2010-07-29.
2. ↑  "Australia's Top CEOs and Executives Revealed in First Ever Executive of the Year Awards". whatech.com. נבדק ב-2012-12-01.
3. ↑  "Sirtex". Westernesse.com. נבדק ב-2010-07-29.
4. ↑  "Liver Cancer Home Page - National Cancer Institute". Cancer.gov. נבדק ב-2010-07-29.
5. ↑  "Liver cancer | Better Health Channel". Betterhealth.vic.gov.au. נבדק ב-2010-07-29.
6. ↑  "Colorectal Cancer General Information - About Colorectal Cancer". Cancerfacts.com. 2010-07-16. אורכב מ-המקור ב-2011-07-08. נבדק ב-2010-07-29.
7. ↑  "a free online surgical resource". Surgical-tutor.org.uk. נבדק ב-2010-07-29.
8. ↑  Cole, DJ; Ferguson, CM (1992). "Complications of hepatic resection for colorectal carcinoma metastasis". *The American surgeon*. **58** (2): 88–91. PMID 1550311.
9. ↑  "Sirtex Medical (ASX:SRX) Announces New Manufacturing Facility In Singapore To Support Asian Growth". Abnnewswire.net. נבדק ב-2010-07-29.
10. ↑  "SIR-Spheres® microspheres as Effective and Safe in the Elderly as they are in Younger Patients with Colorectal Liver Metastases According to Data Released at ASCO Annual Meeting More". Pharmi Web. אורכב מ-המקור ב-2015-09-24. נבדק ב-11 באפריל 2014. `{{cite web}}`:  (עזרה)
11. ↑  "Enrollment Completed for SIRFLOX Study of Sirtex's SIR-Spheres to Treat Colorectal Liver Metastases". Endovascular Today. נבדק ב-11 באפריל 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6007 6736

 |